CELEX: 52015PC0581
Language: sl
Date: 2015-11-20
Title: Predlog SKLEP SVETA o stališču, ki se v imenu Evropske unije zavzame v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani

EVROPSKA KOMISIJA
            Bruselj, 20.11.2015
            COM(2015) 581 final
            2015/0266(NLE)
            Predlog
            SKLEP SVETA
            o stališču, ki se v imenu Evropske unije zavzame v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Priloženi predlog je pravni instrument za določitev stališča, ki se v imenu Unije zavzame v organu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum). 
            
            
               Sporazum je bil podpisan 27. junija 2014 in se od 1. septembra 2014 uporablja začasno, dokler ga države članice ne ratificirajo. S Sklepom Sveta 2014/492/EU z dne 16. junija 2014
                  1
                sta bila odobrena podpis Sporazuma v imenu Evropske unije in Evropske skupnosti za atomsko energijo in njunih držav članic ter začasna uporaba nekaterih določb Sporazuma. 
            
            
               S Sporazumom je bil ustanovljen Pridružitveni svet, ki nadzira in spremlja uporabo in izvajanje Sporazuma ter redno pregleduje delovanje Sporazuma v smeri uresničevanja njegovih ciljev. Pridružitveni svet sprejme sklep, ko je zagotovljeno celovito izvajanje in uveljavljanje Sporazuma na celotnem ozemlju Republike Moldavije. 
            
            
               Skladnost z obstoječimi predpisi s področja zadevne politike
            
            
               Ta predlog izvaja skupno trgovinsko politiko Unije v odnosu do države vzhodnega partnerstva na podlagi določb navedenega sporazuma. Njegov namen je zagotoviti, da se gospodarske koristi poglobljenega in celovitega območja proste trgovine uporabljajo na celotnem ozemlju Republike Moldavije. 
            
            
               Skladnost z drugimi politikami Unije
            
            
               Ta predlog je skladen z drugimi zunanjimi politikami Unije v odnosu do Republike Moldavije in jih dopolnjuje, kar velja zlasti za evropsko sosedsko politiko in politiko razvojnega sodelovanja.
            
            
               2.Pravna podlaga, subsidiarnost in sorazmernost
            
            
               Pravna podlaga
            
            
               Pravna podlaga za določitev stališča Unije, ki se sprejme v organih, ustanovljenih s Sporazumom med Unijo in Republiko Moldavijo, je Pogodba o delovanju Evropske unije (PDEU), zlasti člen 207(4) v povezavi s členom 218(9) Pogodbe. 
            
            
               Subsidiarnost (za neizključno pristojnost)
            
            
               Skupna trgovinska politika je v skladu s členom 3 PDEU opredeljena kot izključna pristojnost Unije. Zato se načelo subsidiarnosti ne uporablja.
            
            
               Sorazmernost
            
            
               Ta predlog je nujen za izvajanje mednarodnih zavez Unije, določenih v Sporazumu z Republiko Moldavijo. 
            
            
               Izbira instrumenta
            
            
               Ta predlog je v skladu s členom 218(9) PDEU, ki predvideva sprejetje sklepov v Svetu. Drug pravni instrument, ki bi se lahko uporabil za dosego cilja tega predloga, ne obstaja. 
            
         
         
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               Posvetovanja z zainteresiranimi stranmi
            
            
               Posvetovanja z zainteresiranimi stranmi niso relevantna za ta predlog.
            
            
               •Zbiranje in uporaba strokovnih mnenj
            
            
               Komisija je upoštevala mnenja zunanjih strokovnjakov in organov, ki Uniji pomagajo pri izvajanju sosedske politike. 
            
            
               Ocena učinka
            
            
               Predlog se nanaša na izvajanje Sporazuma na celotnem ozemlju Republike Moldavije, ki je bilo predmet predhodne ocene učinka iz leta 2009 ter nato še ocene učinka na vzdržnost trgovine, ki jo je leta 2012 izvedel generalni direktorat Komisije za trgovino, ti oceni pa sta bili upoštevani v postopku pogajanja o poglobljenem in celovitem območju proste trgovine.
            
            
               Ustreznost in poenostavitev ureditve
            
            
               Sporazum med Unijo in Republiko Moldavijo ni predmet postopkov programa ustreznosti in uspešnosti predpisov (REFIT). 
            
            
               Temeljne pravice
            
            
               Predlog nima negativnih posledic za varstvo temeljnih pravic. 
            
            
               4.PRORAČUNSKE POSLEDICE
            
            
               Ni relevantno.
            
            
               5.DRUGI ELEMENTI
            
            
               Načrti za prenos in/ali izvedbo ter ureditev spremljanja, ocenjevanja in poročanja
            
            
               Izvajanje Sporazuma redno preverja Pridružitveni svet EU-Republika Moldavija. Prav tako se je Evropska komisija zavezala, da bo Evropskemu parlamentu vsako leto poročala o izvajanju naslova V (Trgovina in z njo povezane zadeve) Sporazuma.
            
            
               Obrazložitveni dokumenti (za direktive)
            
            
               Ni relevantno.
            
         
         
            
               Natančnejša pojasnitev posebnih določb predloga
            
            
               Cilj predloga je določitev stališča Unije glede uporabe naslova V (Trgovina in z njo povezane zadeve) Sporazuma na celotnem ozemlju Republike Moldavije. Člen 462(2) Sporazuma določa, da se naslov V Sporazuma ali celoten Sporazum na celotnem ozemlju Republike Moldavije začne uporabljati, ko Republika Moldavija zagotovi celovito izvajanje in uveljavljanje naslova V ali Sporazuma na območjih, nad katerimi vlada Republike Moldavije ne izvaja nadzora. Republika Moldavija je Evropsko komisijo obvestila, da lahko zagotovi celovito izvajanje in uveljavljanje naslova V Sporazuma od 1. januarja 2016. Zato se predlaga, da Pridružitveni svet sprejme sklep, kot je določeno v členu 462(3) Sporazuma.
            
            
               2015/0266 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti prvega odstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 464(3) in (4) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum) določa začasno uporabo delov Sporazuma.
            
            
               (2)Člen 3 Sklepa Sveta 2014/492/EU
                  2
                z dne 16. junija 2014 določa določbe Sporazuma, ki se uporabljajo začasno, vključno z določbami naslova V (Trgovina in z njo povezane zadeve) Sporazuma.
            
            
               (3)Člen 462 Sporazuma določa, da se naslov V Sporazuma za tista območja Republike Moldavije, nad katerimi vlada Republike Moldavije ne izvaja nadzora, začne uporabljati, ko Republika Moldavija zagotovi celovito izvajanje in uveljavljanje naslova V na svojem celotnem ozemlju. 
            
            
               (4)Člen 462 Sporazuma nadalje določa, da Pridružitveni svet sprejme sklep, ko je zagotovljeno celovito izvajanje in uveljavljanje naslova V Sporazuma na celotnem ozemlju Republike Moldavije. 
            
            
               (5)Republika Moldavija je Evropsko komisijo obvestila, da lahko zagotovi celovito izvajanje in uveljavljanje naslova V Sporazuma na svojem celotnem ozemlju od 1. januarja 2016. 
            
            
               (6)Uporabo naslova V Sporazuma na celotnem ozemlju Republike Moldavije je treba spremljati in redno pregledovati.
            
            
               (7)Zato je primerno določiti stališče Unije glede uporabe naslova V Sporazuma na celotnem ozemlju Republike Moldavije –
            
            
               SPREJEL NASLEDNJI SKLEP: 
            
            
               Člen 1
            
            
               1.Stališče, ki ga Unija zavzame v Pridružitvenem svetu, ustanovljenem s členom 434 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, v zvezi s celovitim izvajanjem in uveljavljanjem ter uporabo naslova V (Trgovina in z njo povezane zadeve) Sporazuma na celotnem ozemlju Republike Moldavije temelji na osnutku sklepa Pridružitvenega sveta, ki je priložen temu sklepu.
            
         
         
            
               2.Predstavniki Unije v Pridružitvenem svetu se lahko sporazumejo o manjših spremembah tega osnutka sklepa brez nadaljnjega sklepa Sveta.
            
            
               Člen 2
            
            
               V 8 mesecih od začetka veljavnosti tega sklepa in nato enkrat na leto Evropska komisija poroča Svetu o uporabi naslova V Pridružitvenega sporazuma na celotnem ozemlju Republike Moldavije. Če Republika Moldavija ne bo več zagotavljala celovitega izvajanja in uveljavljanja naslova V Pridružitvenega sporazuma v zvezi s tistimi območji Republike Moldavije, nad katerimi ne izvaja nadzora, lahko predstavniki Unije v Pridružitvenem svetu zahtevajo, da Pridružitveni svet prouči nadaljnjo uporabo naslova V Pridružitvenega sporazuma za zadevna območja. 
            
            
               Člen 3
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 260, 30.8.2014, str. 1.
               
               
                  
                     (2)
                  Sklep Sveta z dne 16. junija 2014 o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (UL L 260, 30.8.2014, str. 1). 
               
            
      
    ---documentbreak--- 
      
         
               EVROPSKA KOMISIJA
            Bruselj, 20.11.2015
            COM(2015) 581 final
            PRILOGA
            k
            predlogu sklepa Sveta
            o stališču, ki se v imenu Evropske unije zavzame v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani
            
               
         
         
            
               PRILOGA
            
            
               Osnutek
            
            
               Sklep št. 1/2015 Pridružitvenega sveta EU-REPUBLIKA MOLDAVIJA
            
            
               z dne ... 2015 
            
            
               o uporabi naslova V Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani na celotnem ozemlju Republike Moldavije
            
            
               PRIDRUŽITVENI SVET JE –
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), podpisanega 27. junija 2014 v Bruslju, zlasti člena 462 Sporazuma,
            
            
               ob upoštevanju naslednjega:
            
            
               (1)V skladu s členom 464 Sporazuma se nekateri deli Sporazuma uporabljajo začasno od 1. septembra 2014. 
            
            
               (2)Republika Moldavija je Evropsko komisijo obvestila, da lahko zagotovi celovito izvajanje in uveljavljanje naslova V (Trgovina in z njo povezane zadeve) Sporazuma na svojem celotnem ozemlju od 1. januarja 2016. 
            
            
               (3)Primerno je, da Pridružitveni svet redno pregleduje uporabo naslova V Sporazuma na celotnem ozemlju Republike Moldavije. 
            
            
               (4)Primerno je, da Pridružitveni odbor v svoji trgovinski sestavi spremlja uporabo naslova V Sporazuma na celotnem ozemlju Republike Moldavije in redno poroča Pridružitvenemu svetu –
            
            
               SPREJEL NASLEDNJI SKLEP:
            
            
               Člen 1
            
            
               1.Naslov V (Trgovina in z njo povezane zadeve) Pridružitvenega sporazuma se od 1. januarja 2016 uporablja na celotnem ozemlju Republike Moldavije.
            
            
               2.Pridružitveni svet v 10 mesecih od sprejetja tega sklepa in nato enkrat na leto pregleda uporabo naslova V Sporazuma na celotnem ozemlju Republike Moldavije. 
            
            
               3.Pridružitveni odbor v svoji trgovinski sestavi spremlja uporabo naslova V, kakor je navedena v odstavku 1. Pridružitveni odbor v svoji trgovinski sestavi poroča Pridružitvenemu svetu enkrat na leto in kadar to zahtevajo okoliščine.
            
            
               4.Naslov VII se uporablja, če se uporablja v povezavi z naslovom V.
            
            
               Člen 2
            
         
         
            
               Ta sklep začne veljati na dan sprejetja.
            
            
               V ..., ...
            
            
                     
                  
                  
                     
                        Za Pridružitveni svet
                     
                     
                  
               
                     
                  
                  
                     
                        Predsednik